આજે ૧૦ જુલાઈથી ૧૭ જુલાઈ સુધી ચાલનારી આ કવાયતમાં ભારત-અમેરિકા-જાપાનનાં નૌકાદળો ભાગ લઈ રહ્યાં છે. ચેન્નઈના સમુદ્ર કાંઠાથી બંગાળના અખાત સુધી આ કવાયત યોજાશે. જેમાં ૨૦ વિરાટ જહાજો, ડઝન ફાઈટર જેટ્સ ભાગ લઈ રહ્યાં છે. ભારત તરફથી આ યુદ્ધ અભ્યાસનું સૌથી મોટું આકર્ષણનું કેન્દ્ર એરક્રાફ્ટ કેરિયર આઈએનએસ વિક્રમાદિત્ય રહેશે. ૨૦૧૩માં નૌકાદળમાં સામેલ થયા બાદ આઈએનએસ વિક્રમાદિત્ય ૨૯ ફાઈટર જેટ્સ સાથે પ્રથમવાર આવા પૂર્ણ કક્ષાનાં જંગી યુદ્ધ અભ્યાસમાં સામેલ થશે.